paragraph_text: Klub je osnovan 1898. godine. S devet naslova državnog prvaka, te pet osvojenih kupova, treći je najuspješniji belgijski klub svih vremena, iza Club Bruggea i Anderlechta. Najveći uspjeh Standarda u europskim natjecanjima je kad su igrali u finalu Kupa pobjednika kupova 1982. godine, gdje su poraženi od Barcelone. Sezone 2007./08., nizom od 31 utakmice bez poraza, osvojili su prvi naslov državnog prvaka nakon 25 godina. Zbog boje dresova, nadimak im je Les Rouches (crveni), a svoje domaće utakmice igraju na stadionu Maurice Dufrasne. Standard ima mnogo navijačkih skupina, od kojih su najveće "Hell-Side 81", "Ultras Inferno 96", "Kop Rouche" i "PHK".